Vazhdojnë votimet paraprake në Shtetet e Bashkuara
Trump dhe Clinton synojnë të shtojnë avantazhin ndaj kandidatëve të tjerë
Gjatë kësaj fundjave, votuesit në pesë shtete amerikane dhe në Porto Riko do të votojnë për kandidatët për president në votime paraprake brenda partive politike. Kandidatët kryesues, Donald Trump i Partisë Republikane dhe Hillary Clinton e Partisë Demokrate, do të mundohen të rrisin avantazhin e arritur gjatë votimeve të super të martës. Ka qenë një javë përçarëse për Partinë Republikane, me të tre kandidatët kryesues që u përfshinë në sulme personale të ndërsjellta gjatë një debati të drejtpërdrejtë televiziv. Edhe pas debatit, Donald Trump vazhdon të jetë objektivi kryesor i sulmeve nga brenda Partisë Republikane dhe madje edhe nga ish-kandidatë presidencialë si Mitt Romney. u tha mbështetësve të tij Donald Trump. Zoti Trump anulloi dje pjesëmarrjen në një aktivitet të rëndësishëm politik të konservatorëve pranë Uashingtonit, duke preferuar që të mbante një tubim fushate në Kansas ku mbahen votimet paraprake. Por, rivali i tij Ted Cruz mori pjesë duke u munduar t’i marrë sa më shumë votues. tha zoti Cruz. Por, do të jetë e vështirë për kandidatët e tjerë të rifitojnë terrenin e humbur në klimën e krijuar. Njëri prej tyre, neurokirurgu në pension, Ben Carson njoftoi në të njëjtën konference dje, se po dilte nga gara presidenciale. u shpreh Hillary Clinton. Vetë zonja Clinton do të vazhdojë përballjen me Bernie Sanders gjatë këtyre ditëve. Sot dhe nesër do të votohet në shtetet Kansas, Louisiana, Nebraska, Kentucky, Maine, si dhe në territorin amerikan Puerto Rico.